Diari Oficial de la Generalitat Valenciana


Sumari del DOGV 8180, del 29-11-2017 (2017/10059)

RESOLUCIÓ de 23 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places d'infermera o infermer d'institucions sanitàries dependents de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10722


Data del document
:   23-11-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 23 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places d'infermera o infermer d'institucions sanitàries dependents de la Conselleria de Sanitat Universal i Salut Pública. [2017/10758]  
A l'empara del que disposa el Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servei d'institucions sanitàries de la Generalitat Valenciana.  
En virtut de les competències atribuïdes per l'article 19.3.A del Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Convocar concurs de trasllats per a cobrir diverses places d'infermera o infermer d'institucions sanitàries dependents de la Conselleria de Sanitat Universal i Salut Pública d'acord amb les bases següents:  
  
  
1. Normes generals  
Es convoquen per a la seua provisió, per concurs de trasllats, les places vacants d'infermera o infermer d'institucions sanitàries dependents de la Conselleria de Sanitat Universal i Salut Pública, que s'especifiquen en l'annex I.  
El concurs es regeix per les presents bases i pel que disposa el capítol IV del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servei d'institucions sanitàries de la Generalitat Valenciana.  
El barem de mèrits que figura en l'annex II és el vigent de conformitat amb l'Ordre de 12 de febrer de 2007 (DOCV 01.03.2007), del conseller de Sanitat, per la qual s'aprova el barem de mèrits d'aplicació als concursos de trasllats per a la provisió de places de personal estatutari al servei d'institucions sanitàries de la Generalitat Valenciana.  
  
  
2. Participants  
A) Participació obligatòria  
El personal estatutari fix que haja obtingut el seu reingrés amb caràcter provisional a una plaça de la categoria objecte d'aquesta convocatòria, està obligat a participar en el present concurs de trasllats.  
B) Participació voluntària  
Pot participar voluntàriament en aquest concurs de trasllats el personal estatutari fix amb nomenament en propietat en la categoria objecte d'aquesta convocatòria, siga quin siga el servei de salut de què depenga.  
  
Requisits del personal fix per a ser admés al concurs:  
a) El personal en actiu o amb reserva de plaça ha d'haver pres possessió de la seua plaça actual o de la que té reservada, almenys, un any abans de la data en què finalitze el termini de presentació de sol·licituds d'aquest concurs. En el cas que la persona aspirant haja obtingut destinació mitjançant el procediment de redistribució d'efectius, no és exigible l'esmentat requisit.  
b) El personal en situació diferent de la d'actiu i sense reserva de plaça ha de reunir els requisits necessaris per al seu reingrés al servei actiu l'últim dia del termini de presentació de sol·licituds.  
Els requisits exigits per a participar en aquest concurs han de mantindre's al llarg de tot el procés, és a dir, fins al moment de la presa de possessió en la plaça de nova adjudicació.  
  
3. Sol·licituds  
En la pàgina web de la Conselleria de Sanitat Universal i Salut Pública, www.san.gva.es, en l'apartat de Recursos Humans, la persona concursant pot trobar el formulari amb els codis de centre existents, amb el qual ha d'elaborar un document PDF en què figuren els centres sol·licitats per ordre de preferència. Una vegada generat el document PDF definitiu, la persona interessada ha d'accedir mitjançant certificat electrònic a la plataforma habilitada dins el mateix apartat de Recursos Humans, a fi d'emplenar telemàticament totes les seues dades en el full de participació i registrar-la seguint els passos que s'indiquen en aquesta, pujant a la plataforma el document PDF generat amb els codis dels centres sol·licitats.  
Les persones que participen en aquest concurs poden sol·licitar, per ordre de preferència, els centres que consideren convenients d'entre els oferits en l'annex I i també aquells centres no oferits que les interessen, per al cas que puguen ser adjudicats per resultes.  
Les persones que es troben exercint el seu lloc mitjançant reingrés provisional han de sol·licitar totes les places oferides de la seua mateixa modalitat (o primària o especialitzada) que depenguen del seu departament de salut. No obstant això, poden també sol·licitar, a més de les del seu propi departament, qualsevol altra de les oferides i en l'ordre que estimen oportú.  
Així mateix, i dins del termini de presentació de sol·licituds, la persona participant ha d'entregar la documentació acreditativa dels seus mèrits, i també l'autobarem conforme a l'annex III degudament emplenat, per mitjà d'un escrit dirigit al director general de Recursos Humans i Econòmics, en les unitats de registre de les dependències administratives següents:  
- 03864 Alacant: carrer de Girona, núm. 26.  
- 03962 Alcoi: plaça d'Espanya, núm. 2.  
- 12257 Castelló de la Plana: carrer de l'Hort dels Corders, núm. 12.  
- 46230 València: gran via Ferran el Catòlic, núm. 74.  
- En qualsevol dels registres generals dels departaments de salut de la Conselleria de Sanitat Universal i Salut Pública.  
- Mitjançant qualsevol de les formes previstes en la Llei del procediment administratiu comú de les administracions públiques.  
En la nota que acompanya la documentació ha de figurar el segell de Registre, i l'original queda en poder de l'Administració i una còpia en poder de la persona participant com a justificant.  
El mer fet d'entregar la documentació en el registre no implica la participació en el concurs, la persona concursant ha d'inscriure's obligatòriament en la plataforma de la pàgina web de la Conselleria conforme s'especifica en el paràgraf primer d'aquest punt.  
El termini de presentació de sol·licituds comença el dia 6 de febrer de 2018 i finalitza el dia 5 de març de 2018.  
Durant el termini de presentació de sol·licituds, les persones concursants poden modificar la petició de centres mitjançant una nova sol·licitud que anul·la totalment l'anterior. Per a això, han de seguir els mateixos passos de la seua primera inscripció. Transcorregut el termini, ja no és possible la modificació dels centres sol·licitats.  
Des de l'inici del termini de presentació de sol·licituds i fins a la finalització del termini per a formular reclamacions contra la resolució provisional del concurs, les persones concursants poden desistir de la seua participació en aquest, presentant un escrit de desistiment junt amb la fotocòpia del seu document nacional d'identitat dirigit al mateix òrgan que la sol·licitud inicial, en un dels registres especificats en aquest apartat 3. Una vegada presentat el desistiment, no es pot tornar a participar en aquest concurs.  
La persona concursant en situació de reingrés provisional que desistisca de la seua participació en el concurs de trasllats és declarada d'ofici en la situació d'excedència voluntària, per la direcció/gerència del centre on presta serveis, des del moment que s'efectue el seu cessament en la plaça, si aquest es produeix.  
La consignació de dades falses en la instància, o en la documentació aportada per les persones aspirants, comporta l'exclusió del concurs i/o nul·litat de la plaça adjudicada, si és el cas, sense perjudici de les mesures legals que corresponga.  
El domicili que figure en la instància es considera l'únic vàlid als efectes de notificacions, i és responsabilitat exclusiva de la persona concursant tant les errades en la consignació d'aquest com la comunicació a aquesta Direcció General de Recursos Humans i Econòmics de qualsevol canvi de l'esmentat domicili.  
  
4. Documentació  
La persona concursant ha de portar al registre corresponent l'original de la documentació acreditativa dels mèrits que entregue, junt amb una fotocòpia de l'anvers i revers d'aquesta, a fi que la persona que ha d'efectuar el registre realitze la compulsa pertinent i conserve els documents degudament compulsats, tornant-li els originals.  
Junt amb l'autobarem, totes les persones participants han d'aportar els documents següents:  
a) Nomenament de personal estatutari fix en la categoria a què es concursa.  
b) Qualsevol altre nomenament de què es pretenguen fer valdre els serveis prestats segons el barem.  
c) En el cas de serveis prestats en centres diferents d'institucions sanitàries de la Conselleria de Sanitat Universal i Salut Pública, certificat d'aquests amb expressió de la categoria, expedida per l'òrgan competent.  
d) Diplomes o certificats de cursos i altres mèrits arreplegats en el barem.  
e) Els que es troben en situació de servei actiu o amb reserva de plaça han d'aportar, a més, la diligència de presa de possessió de l'última plaça exercida en propietat.  
f) Els que estiguen en situació d'excedència han d'aportar, a més, la resolució d'excedència.  
g) Els que estiguen en situació de reingrés al servei actiu amb caràcter provisional han d'aportar, a més, la resolució de reingrés al servei actiu amb caràcter provisional.  
h) Els que procedisquen de redistribució d'efectius han de presentar la resolució que acredite l'obtenció de l'última plaça exercida amb destinació definitiva.  
Per al còmput dels mèrits relacionats amb els serveis prestats, i també la permanència i la pertinença a què es refereix el barem de mèrits, es pren com a límit màxim el dia de la publicació de la present convocatòria en el Diari Oficial de la Generalitat Valenciana, de conformitat amb l'Ordre de 12 de febrer de 2007 (DOCV 01.03.2007), del conseller de Sanitat, per la qual s'aprova el barem de mèrits d'aplicació als concursos de trasllats per a la provisió de places de personal estatutari al servei d'institucions sanitàries de la Generalitat Valenciana. Per a tots els altres mèrits es pren com a límit màxim l'últim dia del termini de presentació de sol·licituds.  
La comissió de valoració, que només pot valorar la documentació degudament acreditada i aportada en temps i forma, pot requerir qualsevol aclariment sobre aquesta. Quan el requeriment no siga atés no es valora el mèrit corresponent. La comissió de valoració pot, així mateix, sol·licitar a les persones aspirants una còpia traduïda dels documents presentats quan aquests estiguen redactats en idiomes diferents dels oficials a la Comunitat Valenciana.  
Es desestimen, sense més tràmit, els documents que continguen alguna esmena, ratllada o raspadura, sempre que no estiguen validats amb una firma.  
Si en qualsevol moment del procés de concurs arriba a coneixement de la comissió de valoració que alguna de les persones aspirants no posseeix la totalitat dels requisits exigits, ha de requerir-li l'acreditació d'aquests requisits. Si aquests no són acreditats en el termini dels deu dies hàbils següents a la notificació del requeriment, la comissió de valoració ha de realitzar proposta d'exclusió de l'esmentada persona al director general de Recursos Humans i Econòmics que, prèvies les verificacions oportunes, dicte una resolució motivada excloent-la del concurs. L'esmentada resolució pot ser impugnada en la forma establida en la base 9.  
  
5. Comissió de valoració  
La comissió de valoració és l'òrgan col·legiat que té com a missió l'avaluació dels mèrits del personal concursant i en general l'execució de la present convocatòria, i resoldre d'acord amb el que disposa aquesta convocatòria i la resta de normes d'aplicació. Les resolucions de la comissió de valoració vinculen aquesta i l'Administració.  
La comissió de valoració té la consideració d'òrgan col·legiat de l'Administració i, com a tal, està sotmesa a les normes contingudes en la Llei 40/2015, d'1 d'octubre, de règim jurídic del sector públic, i així mateix les persones integrants estan sotmeses a les causes d'abstenció i recusació previstes en l'esmentada llei, i són nomenades pel director general de Recursos Humans i Econòmics.  
Les persones integrants de la comissió de valoració, el nombre de les quals ha de ser, com a mínim, de cinc, i també els seus suplents, inclosa la presidència i la secretaria, han de ser personal fix de les administracions públiques, que pertanga a un grup de titulació igual o superior a la requerida per als llocs de treball convocats i, almenys, la meitat més una de les persones integrants han de tindre una titulació corresponent a l'àrea de coneixements dels llocs convocats.  
  
6. Resolució del concurs  
Les places que corresponen a centres gestionats mitjançant concessió administrativa no són susceptibles d'adjudicació per resultes.  
Les places s'adjudiquen a les persones concursants d'acord amb l'ordre de puntuació, en aplicació del barem de mèrits que figura com annex II d'aquesta convocatòria.  
Finalitzat el termini de presentació de sol·licituds, a la vista de les places sol·licitades per les persones participants i segons l'ordre final aconseguit, la comissió de valoració ha d'aprovar la resolució provisional del concurs, que s'ha de fer pública en el Diari Oficial de la Generalitat Valenciana. En aquesta resolució ha de figurar, si és el cas, el personal exclòs, amb indicació de les causes d'exclusió, i s'ha de publicar, a efectes informatius, als taulers d'anuncis de les direccions territorials de la Conselleria de Sanitat Universal i Salut Pública i en la pàgina web d'aquesta.  
Les persones participants disposen del termini de quinze dies hàbils a comptar des de l'endemà d'aquesta publicació per a formular reclamacions contra la resolució provisional.  
Les reclamacions formulades contra la resolució provisional són rebutjades o admeses per mitjà de la resolució definitiva que aprove el director general de Recursos Humans i Econòmics i es publiquen en el Diari Oficial de la Generalitat Valenciana, i també als taulers d'anuncis de les direccions territorials de la Conselleria de Sanitat Universal i Salut Pública i en la pàgina web d'aquesta, a efectes informatius.  
  
La publicació de la resolució definitiva en el DOGV serveix de notificació a les persones interessades, i des d'aquesta publicació s'inicien els terminis establits perquè els organismes implicats efectuen les actuacions administratives procedents.  
Les destinacions adjudicades són irrenunciables, llevat que l'esmentada renúncia estiga motivada per l'obtenció de plaça en virtut de la resolució d'un procediment de mobilitat voluntària convocat per una altra administració pública.  
  
7. Presa de possessió  
Com que es fa l'adjudicació pel procediment de resultes, les persones concursants en servei actiu o amb reserva de plaça que exercisquen una plaça adscrita a institucions sanitàries de la Conselleria de Sanitat Universal i Salut Pública i obtinguen plaça han de cessar el dia que establisca la resolució definitiva del concurs.  
La presa de possessió de la nova plaça ha d'efectuar-se dins els tres dies hàbils següents al del cessament si la plaça és de la mateixa localitat que la que exerceixen; en el termini de cinc dies hàbils si és de distinta localitat i del mateix departament de salut o departament limítrof; en el termini de 10 dies hàbils si pertany a distinta localitat i departament no limítrof, o en el termini d'un mes si pertany a distint servei de salut.  
En el cas d'obtindre plaça en el mateix centre on es presta serveis en comissió de serveis o mitjançant reingrés provisional, la presa de possessió s'ha d'efectuar l'endemà del cessament.  
El termini possessori s'ha d'iniciar quan finalitze el permís o llicència que, si és el cas, haja sigut concedit a la persona concursant, llevat que per causes justificades s'acorde suspendre el seu gaudi.  
En el cas que la persona adjudicatària es trobe en situació d'incapacitat temporal en el moment en què s'inicie el termini possessori, els organismes intervinents han de realitzar el tràmit administratiu de canvi de destinació, i la persona afectada continua en situació d'incapacitat temporal en la seua nova destinació.  
En el cas que l'adjudicació de plaça supose el reingrés al servei actiu de personal excedent, el termini de presa de possessió és d'un mes, a comptar des de la data que establisca la resolució definitiva del concurs.  
Excepte en el cas del paràgraf anterior, el termini de presa de possessió i, si és el cas, la pròrroga d'aquest, té la consideració de servei actiu, i els corresponents havers s'ha de percebre a càrrec de la plaça de destinació.  
S'entén que sol·licita l'excedència voluntària per interés particular com a personal estatutari, i el departament d'origen la declara en tal situació, la persona que no s'incorpore a la destinació obtinguda com a conseqüència de la resolució del concurs de trasllats dins els terminis establits o de les pròrrogues d'aquests que legalment o reglamentàriament siguen procedents. No obstant això, si hi ha causes prou justificades, així apreciades amb audiència prèvia de la persona interessada, es pot deixar sense efecte l'esmentada situació. En aquest cas, la persona concursant ha d'incorporar-se a la seua nova destinació tan prompte com desapareguen les causes que en el seu moment ho van impedir.  
A la persona que haja obtingut plaça en aquest concurs de trasllats no se li pot concedir una comissió de serveis fins que transcórrega un any des de la presa de possessió de la plaça adjudicada.  
Les persones participants que no obtinguen plaça en aquest concurs de trasllats s'han de mantindre en la situació i destinació que posseïsquen, a excepció de les que exercisquen el lloc mitjançant reingrés provisional que, sempre que hagen sol·licitat en el concurs totes les places convocades de la seua mateixa modalitat en el seu departament de salut poden optar per obtindre nova destinació provisional en alguna de les places que queden vacants una vegada resolt el concurs, o per passar a la situació d'excedència voluntària. La seua no participació, o el fet de no haver obtingut plaça, sempre que hagen incomplit l'obligació de sol·licitar totes les places convocades de la seua mateixa modalitat en el seu departament de salut, comporta ser declarat d'ofici d'excedència voluntària en el cas que s'haja produït el seu cessament. En aquesta situació d'excedència voluntària han de romandre, almenys, dos anys abans de poder sol·licitar nou reingrés provisional o poder participar en ulterior concurs de trasllats.  
  
8. Publicitat  
Excepte en els casos que expressament es determine el contrari, les publicacions de les diferents actuacions relatives a la convocatòria s'han de realitzar en la pàgina web de la Conselleria de Sanitat Universal i Salut Pública, www.san.gva.es, i als taulers d'anuncis de les seues direccions territorials, comptant els corresponents terminis a partir de la data de la diligència de publicació. La comissió de valoració pot determinar la conveniència d'utilitzar altres mitjans només a l'efecte d'informació.  
  
  
9. Recursos  
Aquesta convocatòria, les seues bases i tots els actes administratius que el director general de Recursos Humans i Econòmics dicte en la seua execució poden ser impugnats pels interessats mitjançant la interposició del recurs contenciós administratiu davant el Jutjat Contenciós Administratiu de la ciutat de València en el termini de dos mesos comptats a partir de la publicació de l'acte recorregut, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, i també en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament poden interposar el recurs de reposició en el termini d'un mes, de conformitat amb els articles 123 i 124 de l'esmentada Llei 39/2015, d'1 d'octubre.  
  
Contra les resolucions que dicte la comissió de valoració pot interposar-se recurs d'alçada en el termini d'un mes, de conformitat amb els articles 121 i 122 de la Llei 39/2015, d'1 d'octubre.  
Tot això sense perjudici que s'utilitze qualsevol altre recurs que per al seu dret s'estime convenient.  
  
València, 23 de novembre de 2017.- El director general de Recursos Humans i Econòmics: Justo Herrera Gómez.  
  
  
ANNEX I  
Places  
  
Categoria: infermera o infermer  
  
Codi Centre de treball Municipi Quantitat  
2844 HOSPITAL LA PEDRERA DÉNIA 11  
238 CENTRE DE SALUT DE VALÈNCIA ECONOMISTA GAY VALÈNCIA 2  
239 CENTRE DE SALUT DE VALÈNCIA TRINITAT VALÈNCIA 9  
241 CENTRE DE SALUT VALÈNCIA BENICALAP AZUCENA VALÈNCIA 2  
242 CENTRE DE SALUT DE VALÈNCIA SALVADOR ALLENDE VALÈNCIA 4  
243 CONSULTORI AUXILIAR DE VALÈNCIA ARQUITECTE TOLSA VALÈNCIA 1  
292 CENTRE DE SALUT D'ALBAL ALBAL 1  
294 CENTRE DE SALUT D'ALCÀSSER ALCÀSSER 1  
299 CENTRE DE SALUT DE CATARROJA CATARROJA 3  
300 CENTRE DE SALUT DE MASSANASSA MASSANASSA 1  
302 CENTRE DE SALUT DE SILLA SILLA 3  
308 CENTRE DE SALUT VALÈNCIA BENICALAP MIGUEL SERVET VALÈNCIA 7  
688 CONSULTORI AUXILIAR DE VALÈNCIA TENDETES VALÈNCIA 3  
915 CENTRE D'ESPECIALITATS DE VALÈNCIA C/ALBORAYA VALÈNCIA 15  
1651 CENTRE DE CONDUCTES ADDICTIVES DE CATARROJA CATARROJA 1  
1654 CENTRE DE SALUT MENTAL DE CATARROJA CATARROJA 1  
2035 CENTRE DE SALUT SEXUAL I REPRODUCTIVA DE VALÈNCIA TRINITAT VALÈNCIA 1  
2189 CENTRE DE DIA MUSEU VALÈNCIA 2  
2379 CENTRE DE CONDUCTES ADDICTIVES DE VALÈNCIA CAMPANAR VALÈNCIA 1  
2548 CENTRE DE SALUT DE VALÈNCIA CAMPANAR VALÈNCIA 2  
3091 CENTRE DE SALUT VALÈNCIA JOAN XXIII VALÈNCIA 2  
3118 CENTRE SANITARI CAMPANAR DE VALÈNCIA VALÈNCIA 14  
90732 HOSPITAL UNIVERSITARI I POLITÈCNIC LA FE VALÈNCIA 767  
275 CONSULTORI AUXILIAR DE MILLARES MILLARES 1  
279 CENTRE DE SALUT DE PAIPORTA PAIPORTA 1  
281 CENTRE DE SALUT DE PICASSENT PICASSENT 5  
282 CENTRE DE SALUT DE   
TORRENT TORRENT 7  
284 CONSULTORI AUXILIAR DE TORRENT TORRENT 1  
285 CENTRE DE SALUT DE XIRIVELLA XIRIVELLA 2  
286 CENTRE DE SALUT DE VALÈNCIA NÀPOLS I SICÍLIA VALÈNCIA 4  
288 CENTRE DE SALUT VALÈNCIA GIL Y MORTE VALÈNCIA 7  
290 CENTRE DE SALUT DE VALÈNCIA VERGE DE LA FONTSANTA VALÈNCIA 1  
291 CONSULTORI AUXILIAR DE XIRIVELLA BARRI DE LA LLUM XIRIVELLA 1  
616 CONSULTORI AUXILIAR DE TORRENT MONTE-VEDAT TORRENT 2  
963 CENTRE SANITARI INTEGRAT DE JUAN LLORENS VALÈNCIA 12  
964 CENTRE SANITARI INTEGRAT DE TORRENT TORRENT 5  
984 CONSORCI HOSPITAL GENERAL UNIVERSITARI DE VALÈNCIA VALÈNCIA 2  
994 CENTRE DE SALUT MENTAL DE TORRENT TORRENT 1  
2019 CENTRE DE SALUT DE VALÈNCIA GUILLEM DE CASTRO VALÈNCIA 6  
2037 CENTRE DE SALUT SEXUAL I REPRODUCTIVA DE XIRIVELLA XIRIVELLA 1  
2448 CENTRE DE SALUT MENTAL INFANTIL DE VALÈNCIA PARE MANJON VALÈNCIA 1  
2549 CENTRE DE SALUT DE TORRENT II TORRENT 2  
2595 CENTRE DE SALUT DE VALÈNCIA SANT ISIDRE VALÈNCIA 2  
2613 CENTRE DE CONDUCTES ADDICTIVES DE VALÈNCIA GUILLEM DE CASTRO VALÈNCIA 1  
2941 CENTRE SANITARI INTEGRAT DE XIRIVELLA XIRIVELLA 1  
3002 CENTRE SANITARI INTEGRAT DE PAIPORTA PAIPORTA 1  
3042 CONSULTORI AUXILIAR DE JUAN LLORENS VALÈNCIA 1  
3048 CENTRE DE SALUT DE VALÈNCIA NOU MOLES VALÈNCIA 4  
296 CENTRE DE SALUT D'ALFAFAR ALFAFAR 2  
298 CENTRE DE SALUT DE BENETÚSSER BENETÚSSER 2  
301 CENTRE DE SALUT DE SEDAVÍ SEDAVÍ 3  
303 CENTRE DE SALUT DE VALÈNCIA RUSSAFA VALÈNCIA 9  
304 CENTRE DE SALUT DE VALÈNCIA PARE JOFRÉ VALÈNCIA 4  
306 CONSULTORI AUXILIAR DE SAFRANAR VALÈNCIA 3  
307 CENTRE DE SALUT DE VALÈNCIA ING.J.BENLLOCH VALÈNCIA 5  
309 CONSULTORI AUXILIAR DE VALÈNCIA CARRETERA D'ARTS VALÈNCIA 3  
310 CENTRE DE SALUT DE VALÈNCIA FONT DE SANT LLUÍS VALÈNCIA 8  
311 CONSULTORI DE VALÈNCIA LLUÍS OLIAG VALÈNCIA 3  
312 CENTRE DE SALUT DE VALÈNCIA SANT MARCEL·LÍ VALÈNCIA 3  
313 CONSULTORI AUXILIAR DE VALÈNCIA PINEDO VALÈNCIA 1  
314 CENTRE DE SALUT DE VALÈNCIA CASTELLAR VALÈNCIA 2  
707 CENTRE DE SALUT DE VALÈNCIA PLAÇA SEGÒVIA VALÈNCIA 6  
953 HOSPITAL UNIVERSITARI DOCTOR PESET VALÈNCIA 235  
960 CENTRE D'ESPECIALITATS DE VALÈNCIA MONTELIVETE VALÈNCIA 12  
1650 CENTRE DE SALUT MENTAL DE VALÈNCIA SANT MARCEL·LÍ VALÈNCIA 2  
1652 CENTRE DE SALUT SEXUAL I REPRODUCTIVA DE VALÈNCIA HOSPITAL DR. PESET VALÈNCIA 1  
2424 CONSULTORI AUXILIAR DE VALÈNCIA LA TORRE VALÈNCIA 1  
247 CENTRE DE SALUT D'AYORA AYORA 3  
248 CONSULTORI AUXILIAR DE TERESA DE COFRENTES TERESA DE COFRENTES 1  
251 CENTRE DE SALUT DE CAUDETE DE LAS FUENTES CAUDETE DE LAS FUENTES 1  
252 CONSULTORI AUXILIAR DE FUENTERROBLES FUENTERROBLES 1  
253 CONSULTORI AUXILIAR DE VENTA DEL MORO VENTA DEL MORO 1  
255 CENTRE DE SALUT DE COFRENTES COFRENTES 1  
256 CONSULTORI AUXILIAR DE CORTES DE PALLÁS CORTES DE PALLÁS 1  
257 CONSULTORI AUXILIAR DE JALANCE JALANCE 2  
258 CONSULTORI AUXILIAR DE JARAFUEL JARAFUEL 1  
261 CONSULTORI AUXILIAR DE CHERA CHERA 1  
263 CENTRE DE SALUT DE REQUENA REQUENA 4  
267 CENTRE DE SALUT D'UTIEL UTIEL 4  
972 HOSPITAL GENERAL DE REQUENA REQUENA 41  
1033 CENTRE DE SALUT SEXUAL I REPRODUCTIVA D'UTIEL REQUENA 1  
350 CENTRE DE SALUT DE BELLREGUARD BELLREGUARD 3  
351 CONSULTORI AUXILIAR D'ALMOINES ALMOINES 1  
371 CONSULTORI AUXILIAR DE XERACO XERACO 1  
373 CENTRE SANITARI INTEGRAT D'OLIVA OLIVA 4  
378 CENTRE DE SALUT DE VILALLONGA VILALLONGA 1  
379 CENTRE SANITARI INTEGRAT DE TAVERNES DE LA VALLDIGNA TAVERNES DE LA VALLDIGNA 4  
381 CONSULTORI AUXILIAR DE SIMAT DE LA VALLDIGNA SIMAT DE LA VALLDIGNA 1  
619 CENTRE DE SALUT DE GANDIA BENIOPA GANDIA 4  
723 CENTRE DE SALUT DE GANDIA COREA GANDIA 3  
954 HOSPITAL FRANCESC DE BORJA DE GANDIA GANDIA 117  
997 CENTRE DE SALUT MENTAL DE GANDIA 1 GANDIA 2  
1567 CONSULTORI AUXILIAR DE GANDIA RAVAL GANDIA 1  
2476 CENTRE DE SALUT MENTAL INFANTIL DE GANDIA GANDIA 1  
2479 CENTRE DE SALUT MENTAL DE GANDIA 2 GANDIA 1  
179 CENTRE DE SALUT DE BENAGUASIL BENAGUASIL 1  
180 CENTRE DE SALUT DE VALÈNCIA BENIMÀMET VALÈNCIA 5  
181 CENTRE DE SALUT DE BÉTERA BÉTERA 5  
184 CENTRE DE SALUT DE BURJASSOT 2 BURJASSOT 2  
185 CENTRE DE SALUT DE BURJASSOT 1 BURJASSOT 7  
190 CENTRE DE SALUT DE l'ELIANA L'ELIANA 3  
192 CENTRE DE SALUT DE GODELLA GODELLA 1  
194 CENTRE SANITARI INTEGRAT DE LLÍRIA LLÍRIA 6  
195 CONSULTORI AUXILIAR D'ALCUBLAS ALCUBLAS 1  
205 CENTRE DE SALUT DE MONCADA MONCADA 1  
206 CENTRE DE SALUT DE PATERNA PATERNA 6  
207 CONSULTORI AUXILIAR DE PATERNA LA CANAL PATERNA 1  
208 CONSULTORI AUXILIAR DE PATERNA LA COMA PATERNA 2  
209 CENTRE DE SALUT DE LA POBLA DE VALLBONA LA POBLA DE VALLBONA 1  
216 CENTRE DE SALUT DE VILAMARXANT VILAMARXANT 1  
217 CENTRE DE SALUT DE VILLAR DEL ARZOBISPO VILLAR DEL ARZOBISPO 1  
225 CONSULTORI AUXILIAR DE GESTALGAR GESTALGAR 1  
968 HOSPITAL ARNAU DE VILANOVA VALÈNCIA 115  
969 CENTRE D'ESPECIALITATS DE BURJASSOT BURJASSOT 7  
992 CENTRE DE SALUT MENTAL DE BURJASSOT BURJASSOT 3  
2061 CENTRE DE SALUT MENTAL DE GODELLA GODELLA 1  
2477 CENTRE DE SALUT MENTAL INFANTIL DE VALÈNCIA HOSPITAL ARNAU DE VILANOVA GODELLA 1  
3082 HOSPITAL DE LLÍRIA LLÍRIA 135  
115 CONSULTORI AUXILIAR DE BENIFAIRÓ DELS VALLS BENIFAIRÓ DELS VALLS 1  
118 CENTRE DE SALUT DE PUÇOL PUÇOL 1  
120 CENTRE DE SALUT DE PORT DE SAGUNT SAGUNT 1  
122 CENTRE DE SALUT DE SAGUNT SAGUNT 2  
130 CENTRE DE SALUT DE VIVER VIVER 1  
750 CONSULTORI AUXILIAR   
DE PORT DE SAGUNT EL BALADRE SAGUNT 1  
974 HOSPITAL DE SAGUNT SAGUNT 54  
975 CENTRE D'ESPECIALITATS DE PORT DE SAGUNT SAGUNT 3  
2024 CENTRE SANITARI INTEGRAT ALT PALANCIA SEGORBE 6  
2478 CENTRE DE SALUT MENTAL INFANTIL DE SAGUNT SAGUNT 1  
2930 CENTRE DE SALUT DE PORT DE SAGUNT II SAGUNT 1  
405 CENTRE DE SALUT D'ALBAIDA ALBAIDA 1  
410 CENTRE DE SALUT DE L'ALCÚDIA DE CRESPINS L'ALCÚDIA DE CRESPINS 1  
417 CENTRE DE SALUT DE CANALS CANALS 2  
423 CONSULTORI AUXILIAR   
D'ANNA ANNA 1  
424 CONSULTORI AUXILIAR DE BOLBAITE BOLBAITE 1  
436 CONSULTORI AUXILIAR DE BICORP BICORP 1  
441 CENTRE DE SALUT D'ONTINYENT SANT RAFAEL ONTINYENT 1  
443 CONSULTORI AUXILIAR DE FONTANARS DELS ALFORINS FONTANARS DELS ALFORINS 1  
444 CENTRE DE SALUT D'ONTINYENT AV. ALBAIDA ONTINYENT 1  
446 CENTRE DE SALUT DE XÀTIVA XÀTIVA 3  
448 CONSULTORI AUXILIAR DE GENOVÉS GENOVÉS 1  
452 CENTRE DE SALUT DE LA LLOSA DE RANES LA LLOSA DE RANES 1  
582 CENTRE DE SALUT D'ONTINYENT EL BARRANQUET ONTINYENT 1  
958 HOSPITAL LLUÍS ALCANYÍS DE XÀTIVA XÀTIVA 74  
959 CENTRE D'ESPECIALITATS DE XÀTIVA XÀTIVA 1  
983 HOSPITAL DOCTOR MOLINER SERRA 25  
979 HOSPITAL LA MALVA-ROSA VALÈNCIA 12  
956 HOSPITAL GENERAL D'ONTINYENT ONTINYENT 21  
957 CENTRE D'ESPECIALITATS D'ONTINYENT ONTINYENT 2  
145 CENTRE DE SALUT D'ALMÀSSERA ALMÀSSERA 2  
146 CONSULTORI AUXILIAR DE BONREPÒS I MIRAMBELL BONREPÒS I MIRAMBELL 1  
148 CENTRE DE SALUT DE FOIOS FOIOS 1  
149 CONSULTORI AUXILIAR DE VINALESA VINALESA 1  
150 CENTRE DE SALUT DE MASSAMAGRELL MASSAMAGRELL 2  
155 CENTRE DE SALUT DE MELIANA MELIANA 2  
156 CENTRE DE SALUT DE MUSEROS MUSEROS 2  
157 CONSULTORI AUXILIAR D'ALBUIXECH ALBUIXECH 1  
160 CENTRE DE SALUT DE RAFELBUNYOL RAFELBUNYOL 1  
163 CENTRE DE SALUT DE VALÈNCIA BENIMACLET VALÈNCIA 4  
164 CENTRE DE SALUT DE VALÈNCIA SALVADOR PAU VALÈNCIA 1  
165 CONSULTORI DE VALÈNCIA   
XILE VALÈNCIA 4  
168 CENTRE DE SALUT DE VALÈNCIA REPÚBLICA ARGENTINA VALÈNCIA 5  
169 CENTRE DE SALUT DE VALÈNCIA TRAFALGAR VALÈNCIA 5  
170 CENTRE DE SALUT DE VALÈNCIA MALVA-ROSA VALÈNCIA 6  
171 CONSULTORI DE VALÈNCIA VICENTE BRULL VALÈNCIA 1  
173 CENTRE DE SALUT DE VALÈNCIA NATZARET VALÈNCIA 1  
670 CENTRE DE SALUT DE VALÈNCIA SERRADORA 1 VALÈNCIA 5  
671 CENTRE DE SALUT DE VALÈNCIA SERRADORA 2 VALÈNCIA 6  
775 CENTRE DE SALUT D'ALBORAIA ALBORAIA 4  
977 HOSPITAL CLÍNIC UNIVERSITARI DE VALÈNCIA VALÈNCIA 314  
978 CENTRE D'ESPECIALITATS DE VALÈNCIA EL GRAU VALÈNCIA 2  
2028 CENTRE DE SALUT SEXUAL I REPRODUCTIVA DE VALÈNCIA LA MALVA-ROSA VALÈNCIA 1  
3861 CENTRE DE SALUT VALÈNCIA-ALFAHUIR VALÈNCIA 3  
967 CENTRE DE TRANSFUSIONS DE VALÈNCIA VALÈNCIA 8  
2322 CENTRE DE TRANSFUSIONS DE CASTELLÓ DE LA PLANA CASTELLÓ DE LA PLANA 3  
2355 CENTRE DE TRANSFUSIONS D'ALACANT ALACANT 5  
454 CENTRE DE SALUT D'ALCOI PLAÇA DE DINS ALCOI 3  
455 CENTRE DE SALUT D'ALCOI LA FÀBRICA ALCOI 5  
456 CENTRE DE SALUT D'ALCOI LA BASSA ALCOI 3  
457 CENTRE DE SALUT DE BANYERES DE MARIOLA BANYERES DE MARIOLA 1  
465 CENTRE DE SALUT DE COCENTAINA COCENTAINA 1  
466 CENTRE DE SALUT D'IBI IBI 1  
467 CENTRE DE SALUT DE MURO DE ALCOY MURO DE ALCOY 1  
470 CONSULTORI AUXILIAR DE L'ORXA L'ORXA 1  
472 CENTRE DE SALUT D'ONIL ONIL 1  
1207 HOSPITAL VERGE DELS LLIRIS ALCOI 111  
1208 CENTRE D'ESPECIALITATS D'ALCOI ALCOI 4  
1209 CENTRE DE SALUT MENTAL D'ALCOI ALCOI 1  
2805 CENTRE SANITARI INTEGRAT D'IBI II IBI 2  
522 CENTRE DE SALUT D'ALACANT BABEL ALACANT 5  
523 CENTRE DE SALUT D'ALACANT FLORIDA ALACANT 5  
524 CENTRE DE SALUT D'ALACANT ELS ÀNGELS ALACANT 2  
525 CENTRE DE SALUT D'ALACANT CIUTAT JARDÍ ALACANT 3  
529 CENTRE DE SALUT DE SANT VICENT DEL RASPEIG I SANT VICENT DEL RASPEIG 3  
741 CENTRE DE SALUT D'ALACANT SANT BLAI ALACANT 4  
779 CENTRE DE SALUT DE SANT VICENT DEL RASPEIG II SANT VICENT DEL RASPEIG 2  
1200 HOSPITAL GENERAL UNIVERSITARI D'ALACANT ALACANT 384  
1201 CENTRE D'ESPECIALITATS D'ALACANT BABEL ALACANT 32  
2073 CENTRE DE SALUT MENTAL D'ALACANT FLORIDA-BABEL ALACANT 2  
2077 CENTRE DE SALUT MENTAL D'ALACANT CIUTAT JARDÍ ALACANT 3  
2078 CENTRE DE SALUT MENTAL DE SANT VICENT DEL RASPEIG SANT VICENT DEL RASPEIG 1  
2425 CENTRE DE SALUT D'ALACANT PARC LO MORANT ALACANT 2  
3077 CENTRE DE SALUT MENTAL D'ALACANT ELS ÀNGELS ALACANT 1  
3859 CENTRE DE SALUT D'ALACANT BENALÚA ALACANT 4  
80534 UNITAT DE CONDUCTES ADDICTIVES DE SANT VICENT DEL RASPEIG II ALACANT 1  
488 CENTRE DE SALUT ALACANT SANTA FAÇ ALACANT 3  
489 CENTRE DE SALUT D'ALACANT HOSPITAL PROVINCIAL ALACANT 4  
490 CENTRE DE SALUT D'ALACANT JOAN XXIII ALACANT 3  
492 CENTRE SANITARI INTEGRAT EL CAMPELLO EL CAMPELLO 4  
494 CENTRE DE SALUT DE XIXONA XIXONA 3  
498 CENTRE DE SALUT DE MUTXAMEL MUTXAMEL 2  
500 CENTRE DE SALUT DE SANT JOAN D'ALACANT SANT JOAN D'ALACANT 3  
624 CENTRE DE SALUT D'ALACANT CABO HUERTAS ALACANT 2  
631 CONSULTORI AUXILIAR D'ALACANT PLATJA DE SANT JOAN D'ALACANT ALACANT 1  
1234 HOSPITAL UNIVERSITARI SANT JOAN D'ALACANT SANT JOAN D'ALACANT 126  
1431 CENTRE DE SALUT SEXUAL I REPRODUCTIVA D'ALACANT III ALACANT 1  
2072 CENTRE DE SALUT MENTAL DE SANT JOAN D'ALACANT SANT JOAN D'ALACANT 1  
2079 CENTRE DE SALUT MENTAL D'ALACANT SANTA FAÇ ALACANT 2  
535 CENTRE DE SALUT D'ELX ALTABIX ELX 2  
538 CENTRE DE SALUT D'ELX SANT FERMÍ ELX 2  
542 CENTRE SANITARI INTEGRAT DE SANTA POLA SANTA POLA 1  
612 CONSULTORI AUXILIAR DE SANTA POLA GRAN ALACANT SANTA POLA 1  
674 CENTRE DE SALUT D'ELX EL RAVAL ELX 2  
1219 HOSPITAL GENERAL UNIVERSITARI D'ELX ELX 244  
2217 CENTRE DE SALUT MENTAL D'ELX RAVAL ELX 1  
2490 CENTRE DE SALUT MENTAL INFANTIL D'ELX II ELX 1  
2908 CENTRE DE SALUT D'ELX l'ALTET ELX 2  
506 CONSULTORI AUXILIAR DE CAÑADA CAÑADA 1  
510 CENTRE SANITARI INTEGRAT DE NOVELDA NOVELDA 3  
512 CENTRE DE SALUT DE PETRER 1 PETRER 4  
517 CENTRE DE SALUT DE VILLENA 1 VILLENA 5  
518 CENTRE DE SALUT DE VILLENA 2 VILLENA 3  
704 CENTRE DE SALUT ELDA MARINA ESPANYOLA ELDA 2  
706 CENTRE DE SALUT DE PETRER 2 PETRER 2  
1214 CENTRE D'ESPECIALITATS D'ELDA ELDA 5  
1215 HOSPITAL GENERAL UNIVERSITARI D'ELDA - VERGE DE LA SALUT ELDA 234  
1249 CENTRE SANITARI INTEGRAT VILLENA VILLENA 4  
2488 CENTRE DE SALUT MENTAL INFANTIL D'ELDA ELDA 1  
474 CENTRE DE SALUT D'ALTEA ALTEA 4  
475 CONSULTORI DE BENIDORM TOMAS ORTUÑO BENIDORM 1  
476 CENTRE DE SALUT DE CALLOSA D'EN SARRIÀ CALLOSA D'EN SARRIÀ 1  
481 CENTRE SANITARI INTEGRAT DE LA VILA JOIOSA ALMÀSSERA DE TONDA LA VILA JOIOSA 6  
484 CONSULTORI AUXILIAR DE RELLEU RELLEU 1  
600 CONSULTORI AUXILIAR DE BENIDORM RACÓ DE LOIX BENIDORM 3  
617 CENTRE DE SALUT DE BENIDORM LES FOIETES BENIDORM 4  
656 CENTRE DE SALUT DE BENIDORM LA CALA BENIDORM 1  
1229 HOSPITAL DE LA MARINA BAIXA DE LA VILA JOIOSA LA VILA JOIOSA 183  
1230 CENTRE D'ESPECIALITATS DE BENIDORM BENIDORM 12  
2071 CENTRE DE SALUT MENTAL DE LA VILA JOIOSA LA VILA JOIOSA 1  
2646 CONSULTORI AUXILIAR LA NUCIA PINAR DE GARAITA LA NUCIA 1  
2796 CONSULTORI AUXILIAR CALA DE LA VILA JOIOSA LA VILA JOIOSA 1  
1202 HOSPITAL SANT VICENT DEL RASPEIG SANT VICENT DEL RASPEIG 31  
544 CENTRE DE SALUT D'ALMORADÍ ALMORADÍ 5  
546 CENTRE DE SALUT DE BIGASTRO BIGASTRO 2  
548 CONSULTORI AUXILIAR DE JACARILLA JACARILLA 1  
549 CENTRE DE SALUT DE CALLOSA DE SEGURA CALLOSA DE SEGURA 4  
550 CONSULTORI AUXILIAR DE COX COX 1  
553 CENTRE DE SALUT DE DOLORES DOLORES 1  
554 CONSULTORI AUXILIAR DE CATRAL CATRAL 1  
557 CENTRE DE SALUT D'ORIHUELA PZ. DE LA SALUT ORIHUELA 1  
567 CENTRE DE SALUT D'ORIHUELA ALVAREZ DE LA RIVA ORIHUELA 2  
1223 HOSPITAL DEL BAIX SEGURA D'ORIHUELA ORIHUELA 165  
1226 CENTRE D'ESPECIALITATS D'ORIHUELA ORIHUELA 7  
1439 CENTRE DE CONDUCTES ADDICTIVES D'ORIHUELA ORIHUELA 1  
2686 CENTRE DE SALUT MENTAL DE CALLOSA DE SEGURA CALLOSA DE SEGURA 1  
37 CENTRE DE SALUT DE l'ALCORA L'ALCORA 3  
39 CONSULTORI AUXILIAR DE FIGUEROLES FIGUEROLES 1  
40 CENTRE DE SALUT D'ALMASSORA ALMASSORA 1  
41 CENTRE DE SALUT DE CASTELLÓ DE LA PLANA BARRANQUET CASTELLÓ DE LA PLANA 1  
44 CENTRE DE SALUT DE BENICÀSSIM BENICÀSSIM 4  
48 CONSULTORI AUXILIAR DE SIERRA ENGARCERÁN SIERRA ENGARCERÁN 1  
54 CENTRE DE SALUT DE CASTELLÓ DE LA PLANA SANT AGUSTÍ CASTELLÓ DE LA PLANA 1  
57 CENTRE DE SALUT DE CASTELLÓ DE LA PLANA PINTOR SOROLLA CASTELLÓ DE LA PLANA 3  
62 CENTRE DE SALUT DE CASTELLÓ DE LA PLANA RAFALAFENA CASTELLÓ DE LA PLANA 3  
65 CENTRE DE SALUT  
DE LLUCENA LLUCENA 2  
86 CENTRE DE SALUT DE VALL D'ALBA VALL D'ALBA 2  
87 CONSULTORI AUXILIAR DE CABANES CABANES 1  
96 CENTRE DE SALUT DE VILAFRANCA VILAFRANCA 1  
104 CENTRE DE SALUT DE TORREBLANCA TORREBLANCA 1  
657 CENTRE DE SALUT DE CASTELLÓ DE LA PLANA PALLETER CASTELLÓ DE LA PLANA 3  
1503 HOSPITAL GENERAL UNIVERSITARI DE CASTELLÓ CASTELLÓ DE LA PLANA 326  
1504 CENTRE D'ESPECIALITATS DE CASTELLÓ DE LA PLANA JAUME I CASTELLÓ DE LA PLANA 14  
1519 UNITAT DE CONDUCTES ADDICTIVES DE CASTELLÓ DE LA PLANA CASTELLÓ DE LA PLANA 1  
1520 UNITAT DE SALUT SEXUAL I REPRODUCTIVA DE CASTELLÓ DE LA PLANA I CASTELLÓ DE LA PLANA 1  
1552 CENTRE DE SALUT MENTAL DE CASTELLÓ DE LA PLANA I CASTELLÓ DE LA PLANA 1  
2137 CENTRE SANITARI INTEGRAT GRAN VIA CASTELLÓ DE LA PLANA 1  
2803 CENTRE DE SALUT MENTAL DE CASTELLÓ DE LA PLANA GRAU CASTELLÓ DE LA PLANA 2  
2824 CENTRE DE SALUT DE CASTELLÓ DE LA PLANA FERRAN EL CATÒLIC CASTELLÓ DE LA PLANA 2  
3110 CENTRE DE SALUT ILLES COLUMBRETES CASTELLÓ DE LA PLANA 4  
50 CENTRE DE SALUT DE BETXÍ BETXÍ 2  
51 CENTRE DE SALUT DE BORRIANA BORRIANA 5  
71 CENTRE DE SALUT DE MONTANEJOS MONTANEJOS 2  
74 CENTRE DE SALUT DE NULES NULES 3  
75 CONSULTORI AUXILIAR DE LA VILAVELLA LA VILAVELLA 1  
78 CENTRE DE SALUT D'ONDA I ONDA 1  
82 CENTRE DE SALUT DE TALES TALES 1  
93 CENTRE DE SALUT DE LA VALL D'UIXÓ 1 LA VALL D'UIXÓ 7  
98 CENTRE DE SALUT DE VILA-REAL BOVILA VILA-REAL 2  
99 CENTRE DE SALUT DE VILA-REAL CARINYENA VILA-REAL 9  
696 CENTRE DE SALUT DE LA VALL D'UIXÓ 2 LA VALL D'UIXÓ 2  
1501 HOSPITAL UNIVERSITARI DE LA PLANA VILA-REAL 108  
1505 CENTRE D'ESPECIALITATS DE VILA-REAL VILA-REAL 2  
2486 CENTRE DE SALUT MENTAL INFANTIL DE VILA-REAL VILA-REAL 1  
2763 CENTRE SANITARI INTEGRAT D'ONDA II ONDA 3  
3086 CENTRE DE SALUT DE BORRIANA II BORRIANA 1  
1502 HOSPITAL LA MAGDALENA CASTELLÓ DE LA PLANA 22  
2 CENTRE DE SALUT ALCALÀ DE XIVERT ALCALÀ DE XIVERT 3  
5 CENTRE SANITARI INTEGRAT BENICARLÓ BENICARLÓ 4  
6 CONSULTORI AUXILIAR DE CÀLIG CÀLIG 1  
7 CENTRE DE SALUT DE PENÍSCOLA PENÍSCOLA 2  
15 CENTRE DE SALUT DE SANT MATEU SANT MATEU 2  
29 CENTRE DE SALUT DE VINARÒS VINARÒS 4  
660 CONSULTORI AUXILIAR D'ALCALÀ DE XIVERT ALCOSSEBRE ALCALÀ DE XIVERT 1  
1500 HOSPITAL COMARCAL DE VINARÒS VINARÒS 101  
2148 HOSPITAL PARE JOFRÉ VALÈNCIA 14  
  
  
ANNEX II  
Barem de mèrits segons l'Ordre de 12 de febrer de 2007   
(DOCV 01.03.2007)  
  
1. Valoració del treball exercit en institucions sanitàries del Sistema Nacional de Salut o altres administracions públiques, fins a un màxim de 42 punts.  
Es valoren els serveis prestats en institucions sanitàries del Sistema Nacional de Salut gestionades directament o indirectament d'acord amb el que estableix la Llei 15/1997, de 25 d'abril, o altres administracions públiques, incloses les de la Unió Europea o, si és el cas, en institucions acreditades per a la formació de l'especialitat de què es tracte o en institucions sanitàries de país estranger, realitzats en virtut de conveni o acords d'assistència sanitària amb l'esmentat país, l'exercici del qual haja sigut expressament autoritzat a l'interessat en qüestió pel ministeri competent en matèria de Sanitat.  
1.1. Per cada mes complet de serveis prestats en la mateixa categoria: 0,20 punts.  
1.2. Per cada mes complet de serveis prestats en distinta categoria: 0,10 punts.  
Són valorades totes les situacions de servei actiu, serveis especials, serveis en altres administracions públiques i, a més, la situació d'excedència per atenció de familiars i per raó de violència de gènere, en els termes que estableix l'article 89 del text refós de la Llei de l'Estatut Bàsic de l'Empleat Públic.  
En l'apartat 1.1 no es valora el període de treball exercit com a millora d'ocupació en distinta categoria.  
En l'apartat 1.1 es considera com a treball exercit en la mateixa categoria dins la qual es concursa, el corresponent al lloc de treball d'origen quan des d'aquest s'accedisca a llocs de direcció o assimilats, i també quan es declare en la situació de serveis especials d'acord amb l'article 64 de l'Estatut marc.  
1.3. Per cada mes complet de serveis prestats de caràcter assistencial o de coordinació i direcció en programes de cooperació internacional en virtut de convenis o acords organitzats o autoritzats per l'Administració pública: 0,20 punts.  
  
2. Valoració del grau de carrera o desenvolupament professional, fins a un màxim de 8 punts.  
El grau reconegut en la carrera professional o, si és el cas, en el desenvolupament professional es valora d'acord amb l'escala següent, i es puntua exclusivament el grau més alt reconegut en la categoria objecte de la convocatòria:  
Grau G-1: 2 punts  
Grau G-2: 4 punts  
Grau G-3: 6 punts  
Grau G-4: 8 punts  
  
3. Valoració del temps de pertinença en propietat a la categoria i especialitat objecte del concurs, fins a un màxim de 20 punts.  
Per cada any complet amb plaça en propietat en la categoria i especialitat objecte del concurs: 1 punt.  
Es té en compte el temps treballat des que s'obté la plaça en propietat de la categoria i especialitat objecte de la convocatòria, incloent-hi totes les situacions de servei actiu, inclòs el reingrés provisional en l'esmentada categoria i especialitat, les situacions administratives que comporten reserva de la plaça, les situacions d'excedència que donen dret al còmput del temps als efectes d'antiguitat, i també les reduccions de jornada protegides per la llei.  
Les integracions es computen des que es va obtindre la plaça en propietat i no des de la resolució de la integració.  
  
4. Valoració del temps en la mateixa destinació definitiva en el centre i en la categoria i especialitat objecte de la convocatòria, fins a un màxim de 10 punts.  
4.1. Per cinc anys complets: 5 punts.  
4.2. Per cada any addicional complet: 1 punt.  
Per a poder puntuar en aquest apartat, la persona concursant ha d'haver completat cinc anys ininterromputs, immediatament anteriors a la convocatòria, en el centre on té la plaça en propietat i en la categoria i especialitat objecte del concurs.  
No es valora en aquest apartat el temps en comissió de serveis en un altre centre.  
Es valoren en aquest apartat les situacions administratives de serveis especials previstes en l'article 64 de l'Estatut marc, les situacions d'excedència que donen dret al còmput del temps als efectes d'antiguitat, i també les reduccions de jornada protegides per la Llei.  
  
  
5. Valoració de cursos de formació relacionats amb la categoria objecte de la convocatòria, impartits, reconeguts o homologats per universitats o organismes competents per a la formació del personal sanitari, llevat del personal facultatiu, i altres mèrits valorables, fins a un màxim de 15 punts.  
En cap cas es puntuen en el present epígraf els cursos de valencià i d'idiomes, ni els cursos pertanyents a una carrera universitària, els cursos de doctorat i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.  
  
Així mateix, i en el supòsit de cursos impartits, aquests es valoren per una sola vegada, i no són susceptibles de ser valorades successives edicions d'un mateix curs.  
5.1. Es valoren els cursos de formació i perfeccionament relacionats directament amb la categoria i especialitat objecte de la convocatòria, de durada igual o superior a 10 hores, que hagen sigut cursats per la persona participant, d'acord amb l'escala següent, fins a un màxim de 7 punts:  
De 100 o més hores de durada: 2,00 punts  
De 75 o més hores de durada: 1,50 punts  
De 50 o més hores de durada: 1,00 punt  
De 25 o més hores de durada: 0,50 punts  
De 15 o més hores de durada: 0,20 punts  
De 10 o més hores de durada: 0,10 punts  
5.2. La resta de cursos de formació i perfeccionament relacionats amb la formació de les persones empleades públiques, de caràcter genèric, de durada igual o superior a 10 hores que hagen sigut cursats per la persona concursant, es valoren d'acord amb l'escala següent, fins a un màxim de 3 punts:  
De 100 o més hores de durada: 2,00 punts  
De 75 o més hores de durada: 1,50 punts  
De 50 o més hores de durada: 1,00 punt  
De 25 o més hores de durada: 0,50 punts  
De 15 o més hores de durada: 0,20 punts  
De 10 o més hores de durada: 0,10 punts  
5.3. Per impartir cursos de formació especificats en els apartats 5.1 i 5.2, fins a un màxim de 2 punts:  
Per cada 10 hores: 0,10 punts.  
Es consideren cursos de caràcter genèric els relacionats amb informàtica, estadística, prevenció de riscos laborals, ordenació, planificació i gestió sanitària i els altres que siguen de naturalesa semblant que incidisquen en la formació general dels empleats públics, llevat que la persona aspirant pertanga a una categoria en què els cursos hagen de valorarse com a que hi estan relacionats directament.  
5.4. Professor/a associat/ada en ciències de la salut en hospitals que tinguen un conveni específic amb la universitat i amb programa de docència pregraduada, fins a un màxim de 2 punts.  
Per cada curs acadèmic complet: 0,50 punts.  
5.5. Per formar part de comissions clíniques de control de qualitat acreditades en institucions sanitàries públiques, amb certificació emesa per la direcció d'aquestes, fins a un màxim d'1 punt.  
Per cada 12 mesos: 0,25 punts.  
5.6. Per activitats com a tutor/a de residents, gaudi de beques d'estudi i/o investigació, i també per reunir altres mèrits o haver realitzat activitats rellevants relacionades amb l'especialitat, no previstes en els apartats anteriors, fins a un màxim d'1 punt.  
5.7. Per la realització de treballs científics i d'investigació, d'acord amb la següent taula de càlcul, fins a un màxim de 4 punts:  
  
  
  
 Nacional Internacional  
Publicacions X 0,5 = X 1 =  
Cap. de llibre X 0,7 = X 1,4 =  
Llibre X 1 = X 2 =  
Total   
  
  
Es valoren els treballs científics i d'investigació que hagen sigut publicats en llibres o revistes de reconegut prestigi en l'àmbit de la respectiva categoria i especialitat a què es concursa, apreciats per la Comissió de Valoració. En tot cas, els llibres i publicacions han de tindre, respectivament, l'ISBN o ISSN acreditatiu, i els treballs només es poden valorar una vegada. Únicament són objecte de valoració els tres primers autors consignats en la publicació.  
  
6. Valoració dels coneixements de valencià, fins a un màxim de 5 punts.  
Els coneixements de valencià es valoren d'acord amb la possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
  
Certificat de Coneixements Orals: 2 punts  
Certificat de Grau Elemental: 3 punts  
Certificat de Grau Mitjà: 4 punts  
Certificat de Grau Superior: 5 punts  
La valoració dels coneixements de valencià s'efectua puntuant exclusivament el nivell més alt obtingut. Únicament es valoren els certificats expedits per la Junta Qualificadora de Coneixements de Valencià. No és suficient la mera justificació d'haver participat en les proves, sinó haver-les superat dins el termini de presentació de sol·licituds.   
  
A aquest respecte, s'ha de tindre en compte les homologacions i convalidacions previstes en l'Ordre de 16 d'agost de 1994, de la Conselleria de Cultura, Educació i Ciència, i les seues modificacions posteriors.  
  
7. Criteri d'interpretació davant d'igualtat de puntuació.  
En cas d'igualtat en la puntuació total del barem, es resol a favor de la persona aspirant amb major puntuació en l'epígraf de valoració del treball desenvolupat en institucions sanitàries del Sistema Nacional de Salut o altres administracions públiques. Si persisteix la igualtat, se segueix la mateixa pauta respecte als epígrafs següents si fóra necessari i en aqueix mateix ordre. Si la igualtat es manté, s'adjudica la plaça a la persona aspirant de major edat.